สวัสดีค่ะ หนูเกิดอุบัติเหตุลื่นล้มโดนกระเบื้องที่ใช้ปูพื้นบาดที่ข้อเท้า แผลยาวประมาณ 10 cm และลึกถึงเส้นเลือดทำให้เส้นเลือดขาด ได้ทำการพบแพทย์และได้เย็บต่อเส้นเลือดและเย็บปากแผล 6 เข็ม ครบ 10 วัน ได้ไปตัดไหมแล้ว แต่แผลยังไม่สนิทเท่าไหร่เลยยังไม่ให้เดิน ตอนนี้ใช้ไม้ค้ำช่วยเดินอยู่
สวัสดีค่ะ อาการบาดเจ็บที่เท้าดังกล่าวมานั้น น่าจะมีบาดแผลเปิดทีใหญ่และลึกพอสมควร จึงต้องมีการเย็บต่อเส้นเลือด และเย็บบริเวณแผลโดยแผลเปิดขนาดใหญ๋ การเย็บแผลและทำแผลให้สะอาดหลังจากนั้นมีความสำคัญมากค่ะ เพื่อไม่ให้แผลติดเชื้อ ควรไปทำแผลที่สถานพยาบาลใกล้บ้านจนกว่าจะมีการตัดไหม อีกทั้งรับประทานยาฆ่าเชื้อที่แพทย์จ่ายมาให้ครบค่ะหากตัดไหมไปแล้ว ยังเห็นรอยแผลปริ หรือมีเลือดหรือสารคัดหลั่งใดๆซึมออกมาจากแผล หรือปวดแผลมาก ควรกลับไปพบแพทย์เพื่อตรวจดูอีกครั้งว่าต้องมีการเย็บซ่อมแซมหรือไม่ ยังไม่ควรเดินลงน้ำหนักมาก เพราะจากลักษณะการบาดเจ็บน่าจะเป็นแผลใหญ่ต้องใช้เวลาพักฟื้นอาจจะอย่างน้อย 4-6 สัปดาห์ แม้จะตัดไหมไปแล้ว ยังคงต้องงดการลงน้ำหนักอยู่ อาจจะค่อยๆขยับข้อเท้าไปมาเบาๆเพื่อช่วยยืดเหยียดกล้ามเนื้อได้ แต่ไม่กระโดดหรือกระแทกที่บริเวณดังกล่าว กลับไปพบแพทย์ตามนัดเพื่อให้แพทย์ติดตามอาการต่อเนื่องค่ะ